OpenLLM-France/wikimedia huggingface dataset:
# Ibrahim Boubacar Keïta

Ibrahim Boubacar Keïta (Koutiala, Sudan Frantsesa, 1945eko urtarrilaren 29a - Bamako, 2022ko urtarrilaren 16a) maliar politikaria izan zen, Maliko Errepublikako presidentea 2013ko irailaren 4tik 2020ra. Lehen ministroa izan zen 1994-2000 bitartean, eta Nazio Biltzarreko lehendakaria 2002tik 2007ra. 2013ko presidentetzarako hauteskundeak irabazi zituen, bigarren itzulian botoen %77,62 jasota. 2020ko abuztuan estatu kolpe militar batean kendu zuten kargutik.

## Erreferentziak

* ↑ Ibrahim Boubacar Kéïta, l’homme, le cursus, le parcours politique, le programme électoral. maliactu.net (Noiz kontsultatua: 2016-11-10).

## Kanpo estekak

* Datuak: Q324108
* Multimedia: Ibrahim Boubacar Keïta / Q324108
# Ibrahim

Ibrahim ibn Azar (arabieraz: إبراهيم‎, ʾIbrāhīm, NAF: [ʔibraːˈhiːm]), Hebrear Biblian Abraham gisa ezagutzen den pertsona da. Islamaren arabera profeta eta Allahren (الله‎) apostolua da, eta hainbat erlijio eta herrietako patriarka. Musulmanen sinismenen arabera Abrahamek Jaungoikoak jarritako frogak eta aginduak bete zituen bere bizitza osoan zehar. Jaungoikoarekiko zuen fede bukaezina dela eta Jaungoikoak zin egin zion munduko hainbat nazioetako liderra izango zela. Abrahamek, beraz, musulman perfektuaren itxura du eta Koranean Abraham gizateria osoarentzako eredu bat da. Islameko egutegiko Eid al-Adha egunean Abrahamek jarrera ospatzen da, eta musulmanek Kaabarako erromesaldia egiten dute, bera omentzeko.
Musulmanek uste dute Abraham bere garaiko pertsona zuzenen liderra izan zela, eta euren sinismenen arabera Arabia eta Israelgo jendea beraren askazikoak dira. Abraham, Islamaren sinismenen arabera, mundua idolatriatik askatzeko beharrezkoa izan zen. Paganismo ezabatu zuen Arabia eta Canaanetik. Ispiritualki purifikatu zituen bi lekuak eta hainbat otoi-leku santifikatu zituen. Abraham eta Ismailek Hajj edo Kaabarako erromesaldia ezarri zuten, gaur egun ere musulmanek jarraitzen duten errituala. Musulmanen arabera Abrahamek eskatu zion Jaungoikoari Ismail zein Ishaq semeak eta horren ondorengoak berdin babestea. Uste dutenez Mahoma bera Abrahamen ondorengoa da, Ismailen adarretik.

## Ikus, gainera

* Abraham

## Kanpo estekak

* Datuak: Q1768161
* Multimedia: Abraham in Islam / Q1768161
# Ibrahim Jeilan

Ibrahim Jeilan (amhareraz: ዕብራህም ጅእላን ጋሹ; Bale, 1989ko ekainaren 12a) atleta etiopiarra da, 10.000 metroko lasterketan espezialista, eta horrekin munduko txapeldun bihurtu zen 2011n eta munduko txapeldunorde 2013an .

## Kirol ibilbidea

2011ko Daeguko munduko txapelketan urrea irabazi zuen 10.000 metrotan, eta bi urte geroago, 2013ko Moskuko munduko txapelketan zilarrezko domina irabazi zuen lasterketa berean, Mo Farah britainiarraren ondoren eta Paul Tanui keniarraren aurretik.

## Kanpo estekak

* Datuak: Q920688
* Multimedia: Ibrahim Jeilan / Q920688
# Ibilgailu astun

Errepideen diseinuan ibilgailu-astuna 4 gurpil baino gehiago eta atoirik ez duen 3 tona baino gehiagoko karga erabilgarriko kamioiak; atoi bat edo gehiagorako kamioiak; ibilgailu artikulatuak eta ibilgailu bereziak; eta 9 lagun baino gehiago garraiatzeko prestatutako ibilgailuak dira.

## Erreferentziak

* ↑ AGINDUA, 2007ko uztailaren 12koa, Garraio eta Herri Lan sailburuarena, Euskal Autonomia Erkidegoko errepide-sareko bide-zoruak neurtzeko araua onartzen duena.

## Kanpo estekak

* Datuak: Q12259379
# Ibilgailu elektriko

Ibilgailu elektrikoa motor elektriko batek edo gehiagok bultzatutako ibilgailua da. Ibilgailu elektrikoa energia elektrikoa hornitzen duen kanpoko iturri baten bidez elika daiteke, edo autonomoak izan daitezke bateriak, eguzki plakak edo erregaia elektrizitate bihurtzen duen sorgailu elektriko bat instalatuta edukita. Ibilgailu elektrikoak errepideko eta trenbideko ibilgailuak, lurrazaleko eta itsaspeko ontziak, hegazkin elektrikoak eta espazio-ontzi elektrikoak izan daitezte. Trakzioa motor birakariek bultzatutako gurpilek edo helizeek eman dezakete, edo beste kasu batzuetan birakariak ez diren beste motor mota batzuk erabiliz, hala nola motor linealak, edo elektromagnetismoaren ondoriozko beste edozein aplikazio, lebitazio magnetikoko trenekin gertatzen den bezala.
Ibilgailu elektrikoen agerpena XIX. mendearen erdialdetik dator, orduan elektrizitatea zen motordun ibilgailuak elikatzeko metodorik hobetsia, garai hartako gasolinadun autoek lortu ez zuten erosotasun eta gidatze erraztasun maila emanez. Barne-errekuntzako motor modernoak motordun ibilgailuen propultsio-metodo nagusi izan dira 100 urte baino gehiagoz, nahiz eta energia elektrikoa beste ibilgailu motetan propultsio-metodo nagusi izaten jarraitu den, hala nola trenetan eta ibilgailu handiagoetan.
XXI. mendean, ibilgailu elektrikoak itzultzen ari dira garapen teknologikoen eta energia berriztagarrien erabilera hedatuaren ondorioz. Ibilgailu elektrikoen eskaria areagotu denez, ingeniari komunitate bat ibilgailu elektrikoen bihurketarako xehetasun teknikoak partekatzen hasi da. Bestalde, Estatu Batuek eta Europar Batasunak gobernu-pizgarriak sortu dituzte ibilgailu elektrikoen hartzea areagotzeko.
Ibilgailu elektrikoak 2016an % 2tik 2030ean % 22ra igoko direla aurreikusten da.

## Erreferentziak

* ↑ Obama Administration Announces Federal and Private Sector Actions to Accelerate Electric Vehicle Adoption in the United States. .
* ↑ EU policy-makers seek to make electric transport a priority. 3 de febrero de 2015.
* ↑ «Auto & Mobility Trends in 2019» CB Insights Research.

## Kanpo estekak

* CREVE,(Ibilgailu Elektrikoen Baliabide Zentroa)
* DrivingElectric, ibilgailu elektrikoen gidariak.
* Vehículos eléctricos (Estatu Batuetako Ingurumena Babesteko Agentzia).
* Driving Electric, ibilgailu elektrikoen gidarien komunitatea
* eCarTec, Ibilgailu Elektrikoen Nazioarteko Azoka
* Regulación Eólica con Vehículos Eléctricos (REVE) (Haizearen Enpresa Elkartea).
* Mugikortasunaren kultura
* Ibilgailu Elektrikoaren Institutu Teknikoa
* Teknologia eta motorraren albisteak
* Ibilgailu elektriko berriak
* Nola funtzionatzen du ibilgailu elektriko batek?
* Datuak: Q13629441
* Multimedia: Electrically-powered vehicles / Q13629441
# Ibilgailu militar

Ibilgailu militarra motordun ibilgailua da, tropak, erregaia eta hornidura militarrak gudu-zelaira eramateko diseinatua, errepide asfaltatuetan eta asfaltatu gabeko lurrezko bideetan zehar. Hainbat herrialdek beren ibilgailu militarren modeloak egin dituzte, eta bakoitzak bere ezaugarri teknikoak ditu. Ibilgailu horiek egokiak dira armadak tokian bertan dituen beharrak asetzeko. Oro har, ibilgailu horiek osagai hauek dituzte: txasis bat, motor bat, transmisio bat, kabina bat, karga eta ekipoa jartzeko espazio bat, transmisio-ardatzak, esekidurak, direkzioa, hagunak, pneumatikoak, sistema elektrikoa, pneumatikoa eta hidraulikoa, motorra eta balaztak hozteko sistema bat. Ibilgailu horiek barne-errekuntzako motor batekin funtziona dezakete, edo gasoliozko motor batekin (diesel motorra), lau gurpiletako trakzioa duten ibilgailuak daude (4x4), sei gurpiletakoak (6x6), zortzi gurpiletakoak (8x8), hamar gurpiletakoak (10x10) eta baita hamabi gurpiletakoak ere (12x12).

## Erreferentziak

* ↑ www.armada.mde.es/ (Gaztelaniaz)

## Kanpo estekak

* Datuak: Q1184840
* Multimedia: Military vehicles / Q1184840
# Ibilgailu

Ibilgailua pertsonak edo gauzak garraiatzeko erabiltzen den gailu bat da. Gizakiak mota askotako ibilgailuak erabili ditu historian zehar, gurdietatik hasi egungo espazio-ontzi konplexuetaraino. Hala ere, garai ezberdinetako ibilgailuetan badira elementuak antzinatik iraun dutenak: gurpila duela milaka urtetatik erabiltzen da. Baina ibilgailuak garaiko teknologiarekin estu loturik ere badaude: XIX. mendera arte, ibilgailuak gizakiaren, abereen edo haizearen indarrez mugitzen baziren ere, errekuntzako motoreen asmakuntzak ibilgailuen iraultza ekarri zuen, tren, auto, hegazkin eta beste garraiobide askoren asmakuntza eta garapenerako zabalduz. Ibilgailuen iraultzak gizakiaren mugak zabaldu baditu ere, errekuntzan oinarritutako ibilgailuen erabilera masiboak kutsadura arazo larriak ekarri eta energiaren erabilera iraunkorrari buruzko zalantzak sortu ditu.

## Kanpo estekak

* Datuak: Q42889
* Multimedia: Vehicles / Q42889
# Ibilgailu blindatu

Ibilgailu blindatua pertsonak edo salgaiak garraiatzeko ibilgailua da, blindaje baten bidez sendotutako kutxa itxi bat duena.. Honako motak daude:
* Borroka ibilgailu blindatua, ibilgailu militarra.
* Kotxe blindatua, ibilgailu zibila
* Furgoi blindatua, garraio-ibilgailu zibila.

## Erreferentziak

* ↑ Euskalterm: [Ertzaintza Hiztegia] [2013]
* ↑ Euskalterm: [Zirkulazioa Hiztegia] [2019]
# Ibilgailu motordun

Ibilgailu motorduna bere kabuz, motor baten indarrari esker, mugitzen den ibilgailu mota bat da. Ibilgailu motordunak ez dira errailen gainetik ibiltzen, trenak edo tranbiak bezala, eta pertsonak eta objektuak garraiatzeko erabiltzen dira.
Ibilgailuaren propultsioa motorrak ematen du. Gehienetan barne errekuntzako motorra da, baina gero eta ohikoagoa da motor elektrikoa izatea, edo bien konbinazioa, esaterako ibilgailu elektriko hibridoek erabiltzen dutena. Ikuspuntu legaletik, ibilgailu motordunak zenbait klasetan sailkatzen dira: automobilak, autobusak, motozikletak, kamioiak, etab. Herrialde bakoitzean sailkapen hori desberdina da. Badago nazioarteko estandar bat, ISO 3833:1977 izenekoa, ibilgailuen motak eta definizioak zehazteko.
2010. urtean mila milioi ibilgailu motordun baino gehiago zegoen munduan, eraikuntzarako ibilgailuak eta noranahikoak kanpo utzita. Urte horretan, ibilgailuen per capita jabetza 1.000 pertsonako 148 ibilgailukoa zen.

## Erreferentziak

* ↑ ISO 3833:1977. International Organization for Standardization (Noiz kontsultatua: 2011-08-22).

## Kanpo estekak

* Datuak: Q752870
* Multimedia: Motor vehicles / Q752870
# Ibilgailu elektriko hibrido entxufagarri

Ibilgailu elektriko hibrido entxufagarria (IEHE) edo PHEV (Ingelesez, plug-in hybrid electric vehicle), halaber, ibilgailu hibrido entxufagarria edo PHV (ingelesez, plug-in hybrid vehicle), ibilgailu elektriko hibridoa da, kanpoko energia-iturri elektriko baten bidez karga daitezkeen bateriak dituena, eta, nahi denean, motor elektrikoak bakarrik propultsa dezakeena. Ibilgailu hibrido entxufagarriak ibilgailu hibrido elektriko tradizional baten eta ibilgailu elektriko baten ezaugarriak partekatzen ditu; izan ere, barne-errekuntzako motor bat du (gasolina, diesela edo flex-fuela), bai eta motor elektriko bat ere, bateria-pakete batekin batera, baina alde handiarekin: ibilgailu horiek hornidura elektrikoko sisteman entxufatuz kargatu daitezke.

## Kanpo estekak

* Datuak: Q1483388
* Multimedia: Plug-in electric hybrid-powered vehicles / Q1483388
# Jagel

Jagel Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 975 biztanle zituen 11,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q204585
* Multimedia: Jagel / Q204585
# Jagellondar Unibertsitatea

Jagellondar Unibertsitatea (polonieraz: Uniwersytet Jagielloński, UJ; latinez: Universitas Jagellonica Cracoviensis) Poloniako Krakovia hirian dagoen instituzioa da. 1364an sortua, Times Higher Education Supplementaren arabera Poloniako unibertsitate onena da.

## Historia

Jagellondar Unibertsitatea 1364ko maiatzaren 12an sortu zuen Kasimiro III.a Handia erregeak Krakoviako Akademia izenarekin. Erakunde honetan, aldatuz, mendeetan zehar iraun du. 1817an, bere egungo izena hartu zuen (Uniwersytet Jagielloatski) Jagellondarren dinastia omentzeko; dinastia honen lehen erregea Ladislao II.a Poloniakoa izan zen, Lituaniako duke handia. Dinastia honen mezenasgopean, Errenazimentuko unibertsitate garrantzitsuenetariko bat izan zen eta humanismoaren munduan gailendu zen.
Europako unibertsitaterik handienetako bat da. Bertan Koperniko eta Joan Paulo II.ak ikasi zuten.

## Ikasle ospetsuak

Hainbeste mendetako historian asko izan dira. Hona hemen batzuk:
* Laurentius Corvinus 1465–1527; Pizkundeko humanista.
* Nicolaus Copernicus 1473–1543; astronomoa; heliozentrismoa indartu zuen.
* Andrzej Frycz Modrzewski 1503?–1572; diplomatikaria.
* Tadeusz Pankiewicz 1908–1993; farmazialaria. Krakoviako getoan juduei lagundu zien.
* Carl Menger 1840–1921; austirar ekonomialaria.
* Bronisław Malinowski 1884–1942; antropologoa.
* Józef Cyrankiewicz 1911–1989; politikari komunista, Poloniako Lehen Ministroa bi alditan: 1947–1952, 1954–1970
* Stanisław Lem 1921–2006; zientzia-fikzioaren idazlea.
* Norman Davies; historialari britaniarra.
* Krzysztof Zanussi; zinema zuzendaria.
* Krzysztof Penderecki 1933–2020; musikagilea.
* Beata Szydło 1963an jaioa; politikaria.
* Joan Paulo II.a

## Iruditegia

* Collegium Novum.
* Collegium Maius.
* Collegium Broscianum, Grodzka kalean.
* Przegorzały gaztelua, Institute of European Studies erakundearen egoitza.

## Erreferentziak

* ↑ Jobert Ambroise, « L'Université de Cracovie et les grands courants de pensée du xvie siècle », Revue d’histoire moderne et contemporaine, 1.liburuki, 3.zk., 1954ko ‎uztaila-iraila 1954, 213-225 or.

## Kanpo estekak

* (Polonieraz):Unibertsitatearen webgune ofiziala.
* (Polonieraz):Unibertsitatean ikuspegi panoramikoa.
* Datuak: Q189441
* Multimedia: Jagiellonian University / Q189441
# Jagellondarrak

Jagellondarrak (lituanieraz: Jogailos) Lituanian jatorria zuen errege dinastia izan zen, XIV. eta XVI. mendeen artean Erdialdeko Europako herrialde batzuetan (gaur egungo Lituania, Bielorrusia, Ukraina, Polonia, Letonia, Estonia, Kaliningrado, Errusia eta Hungariako zatiak) erreinatu zuena. Familia, Gediminda lituaniar dinastiaren adar bat zen.
Dinastia honetako partaideak Lituaniako duke handiak izan ziren 1377-1392 eta 1440-1572 bitartean. Ladislao II.a Jagellon, Lituaniako lehen printzea, izan zen dinastia horretako Poloniako lehen erregea, 1386an Hedwige erreginarekin ezkondu ondoren. Etxe honek 1386-1572 bitartean erreinatu zuen Polonian, ondoko errege hauekin: Ladislao II.a, Ladislao III.a, Kasimiro IV.a, Joan I.a Alberto, Alexandro I.a, Sigismundo I.a eta Sigismundo II.a . Poloniatik kanpora, Hungarian 1440-1444 eta 1490-1526 bitartean (Ladislao II.a, Ladislao VI.a eta Luis II.a) eta Bohemian 1471-1526 bitartean (Ladislao VI.a eta Luis II.a) gobernatu zuen Jogalia dinastiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/10/04 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiaren 182. araua

## Kanpo estekak

* Datuak: Q194355
* Multimedia: Jagiellonian dynasty / Q194355
# Jagger Eaton

Jagger Jesse Eaton (2001eko otsailaren 21 - ) skateboarder profesional estatubatuarra da, eta gaur egun kale eta parkeetako lehiaketetan parte hartzen du. Olinpiar Jokoetan bi domina irabazi ditu, brontzezkoa Tokio 2020an eta zilarrezkoa Paris 2024an.

## Biografia

1985etik 1989ra Estatu Batuetako gimnasia-talde nazionaleko kide izan zen Shelly Schaererren semea da.
X Gamesen lehiakide gazteena izan zen, Gui Khuryk errekorra hautsi zuen arte. 2021ean, skateboardingeko lehen domina olinpikoa irabazi zuen, gizonezkoen kale-lehiaketan brontze bat irabazi zuenenean Tokion, Japonian. 2024ko Parisko Jokoetan zilarrezkoa eskuratu zuen.

## Kirol ibilbidea

Joko Olinpikoak :
| Urtea | Lekua | Domina | Proba |
| 2020 | Tokio (Japonia) | 03 ! | Kalea |
| 2024 | Paris | 02 ! | kalea |
| Munduko Txapelketak ||||
| Urtea | Lekua | Domina | Kategoria |
| 2021 | Jacksonville AEB | 01 ! | Kalea |
| 2023 | Xarja Arabiar Emirerri Batuak | 01 ! | Parkea |
| X Games ||||
| Urtea | Lekua | Domina | Kategoria |
| 2016 | Austin AEB | 03 ! | Kalea |
| 2017 | Minneapolis AEB | 01 ! | Kalea |
| 2018 | Norvegia | 02 ! | Kalea |
| 2018 | Minneapolis AEB | 02 ! | Kalea |
| 2019 | Minneapolis AEB | 02 ! | Parkea |
| 2022 | Chiba Japonia | 01 ! | Parkea |
| 2023 | Kalifornia AEB | 01 ! | Parkea |

## Erreferentziak

* 1 2 Team USA's Jagger Eaton Wins First Skateboarding Bronze Medal in Olympic History. .
* 1 2 (Ingelesez) «Jagger Eaton and Nyjah Huston Win Silver and Bronze Medals in Street Skateboarding at Paris Olympics» Peoplemag (Noiz kontsultatua: 2024-07-29).
* ↑ Jagger Eaton Biography. .
* ↑ X Games invites youngest athletes By Keith Hamm (ESPN, 25 May 2012)

## Kanpo estekak

* Datuak: Q16240557
* Multimedia: Jagger Eaton / Q16240557
# Jagi-Jagi

Jagi-Jagi izenburuak honako adiera ezberdinak eduki ditzake:
* Jagi-Jagi - 1932an Bilbon sortutako aldizkaria eta antzinako euskal talde independentista.
* Jagi-Jagi - 1946 eta 1948 urteen artean Baionan argitaratutako aldizkaria.
* Jaiki, jaiki - euskal abestia.
# Jagatsinghpur barrutia

Jagatsinghpur barrutia Indiako barruti bat da, Central dibisioan, Orissa estatuan. 1.136.971 biztanle ditu 1.759 kilometro koadrotan.

## Mugakideak

Honako barrutiekin egiten du muga:
Kendrapara barrutia

## Ikus, gainera

* Orissa

## Kanpo estekak

* Datuak: Q971581
* Multimedia: Jagatsinghpur district / Q971581
# Jagiellonia Białystok

Jagiellonia Białystok (izen osoa Jagiellonia Białystok Sportowa Spółka Akcyjna) Poloniako futbol taldea da, Białystok hirikoa. Kopa eta Superkopa irabazi zituen 2010. urtean.

## Historia

Infanteria 42. Errejimenduko soldaduek sortu zuten taldea 1920an KSBZ 42 PP izenarekin. 1932an hartu zuen Jagiellonia izena. Polonia bi mendez gobernatu zuen dinastiaren izena da. Garai hartan hartu zituen kolore gorria eta horia. 1938an diru arazoengatik taldea desegin zen baina 1945ean birsortu zen.
1989an Kopako finalista izan zen. 2010ean izan zuen urterik onena Kopa finala irabazi ondoren Superkopa ere eskuratu baitzuen. 2017an eta 2018an bigarrena izan da ligan eta 2019an berriz ere Kopako finala jokatu du.

## Palmaresa
### Polonian: 3

* Liga:
** Txapelduna (1) 2024
** Bigarrena (2): 2017, 2018.
* Kopa:
** Txapelduna (1): 2010.
** Finalista (2): 1989, 2019.
* Poloniako Superkopa (1): 2010.

## Kanpo estekak

* (Polonieraz) webgunea
* Datuak: Q189170
* Multimedia: Jagiellonia Białystok / Q189170
# Ifanes e Paradela

Ifanes e Paradela (ofizialki União das Freguesias de Ifanes eta Paradela ) portugaldar freguesia bat da Miranda do Douro udalerrian dagoena. 44,70 km² azalera eta 325 biztanle ditu (2011 ). 2012/2013ko berrantolaketa administratiboan sortu zen, Ifanes eta Paradela antzinako parrokien agregazioaren ondorioz.
| Gaur egungo Freguesia | Gaur egungo Freguesia | Gaur egungo Freguesia | Gaur egungo Freguesia | Antzinako Freguesiak | Antzinako Freguesiak | Antzinako Freguesiak | Antzinako Freguesiak |
| Armarria | Freguesia | Biztanleria | Azalera (km²) | Armarria | Freguesia | Biztanleria (2011) | Azalera (km²) |
| | União das Freguesias de Ifanes e Paradela | 325 | 44,70 | | Ifanes | 160} | 28,51 |
| | União das Freguesias de Ifanes e Paradela | 325 | 44,70 | | Paradela | 165 | 13,84 |

## Erreferentziak

* 1 2 Lei n.º 11-A/2013, de 28 de janeiro: Reorganização administrativa do território das freguesias. Anexo I. Diário da República, 1.ª Série, n.º 19, Suplemento, de 14/06/2016.
* ↑ Valor obtido somando a população das antigas freguesias que lhe deram origem.
* ↑ INE. (2012). «Quadros de apuramento por freguesia» Censos 2011 (resultados definitivos) (Instituto Nacional de Estatística).
* ↑ IGP. (2012). «Áreas das freguesias, municípios e distritos/ilhas da CAOP 2015» (XLS-ZIP) Carta Administrativa Oficial de Portugal (CAOP), versão 2015 (Instituto Geográfico Português).

## Kanpo estekak

* Datuak: Q25440911
* Multimedia: Ifanes e Paradela / Q25440911
# Ifar aldeko orduak

"Ifar aldeko orduak" Joseba Sarrionandiak euskaraz idatzitako ipuin liburua da, 1990ean Elkarrek argitaratua.
“Aio aioma”, “Disiecti membra poetae”, “Haurrak pindaturiko paisaia”, “Ukabilka”, “Oroitzera eseri”, “Ifar aldeko nasa”, “Gerla historia”, “Amorante ausarta”, “Liburuetako mundu horietara herbestera zaitezkeela”, “Hamar liburuak” eta “Oroimena eta desira” narrazio motzek osatzen dute liburua.

## Ikus, gainera

* Joseba Sarrionandia

## Kanpo estekak

* Josu Landaren kritika. Argia, 1990.
* Datuak: Q12259421
# Ife

Ife (joruberaz: Ifè edo Ilé-Ifẹ̀) hego-mendebaldeko Nigeriako hiria da, Osun estatuan dagoena, Lagostik 218 kilometro ipar-ekialdera. 2016an 644.373 biztanle zituen.

## Historia

Joruba herriarentzat hiri sakratua da, gizakiaren sorlekutzat baitaukate. XI. mendearen inguruan eraiki zen; 1960an han aurkitutako antzinako buztinezko eta brontzezko eskulturak oso aintzat hartuak izan ziren.

## Ekonomia

Kakaoa eta kotoia lantzen dira. Errepide elkargune eta merkataritzagune garrantzitsua da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2020/1/11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Nigeria: 2006 Population Census". web.archive.org (Noiz kontsultatua: 2020-1-10).
# Ifeoma Ozoma

Ifeoma Ozoma (1991/92) politika publikoetan aditua den estatubatuar ekintzailea da. Teknologia-industrian berdintasuna defendatzen du. Pinteresten bi urtez politika publikoetan lan egin ondoren, Ozomak dimisioa eman zuen eta enpresan jasandako tratu txarrak eta arraza-diskriminazioa salatu zituen. Ondoren, aholkularitza-enpresa bat sortu zuen, Earthseed izenekoa, eta lan egin du salatzaileak babesteko legeria eta industria teknologikoko langileen beste babes batzuk defendatzeko. Los Angeleseko Kaliforniako Unibertsitateko Arraza eta Justizia Digitalari buruzko Zentroko erantzukizun teknologikoko zuzendaria da.
The Root, Time eta BBCren aintzatespena jaso du bere lanagatik.

## Kanpo estekak

* Datuak: Q104255489
# If I Should Fall from Grace with God

If I Should Fall from Grace with God 1987an The Pogues taldeak kaleratutako diskoa da. Disko honen musika mota punk zeltiarra edota irlandar punk folk alorrean sailka daiteke.

## Abestiak

* "If I Should Fall from Grace with God" (Shane MacGowan) - 2:20
* "Turkish Song of the Damned" (MacGowan, Jem Finer) - 3:27
* "Bottle of Smoke" (MacGowan, Finer) - 2:47
* "Fairytale of New York" (MacGowan, Finer) - 4:36
* "Metropolis" - 2:50 (Finer)
* "Thousands Are Sailing" (Phil Chevron) - 5:28
* "South Australia" (Herrikoia) - 3:27
* "Fiesta" (MacGowan, Finer) - 4:13
* "Medley": The Recruiting Sergeant/The Rocky Road to Dublin/The Galway Races" (irlandar herrikoia) - 4:03
* "Streets of Sorrow/Birmingham Six" (MacGowan, Terry Woods) - 4:39
* "Lullaby of London" (MacGowan) - 3:32
* "The Battle March Medley" (Woods)†
* "Sit Down by the Fire" (MacGowan) - 4:10
* "The Broad Majestic Shannon" (MacGowan) - 2:55
* "Worms" (Herrikoia) - 1:01

## Musikariak

* Shane MacGowan - ahotsak gitarra
* Spider Stacy - tin whistle, ahotsak
* James Fearnley - akordeoia, pianoa, mandolina, dultzaina, gitarra, txeloa, perkusioa
* Jem Finer - banjoa, sasofoia
* Andrew Ranken - bateria, ahotsak
* Philip Chevron - gitarra, mandolina
* Darryl Hunt - baxua, perkusioa, ahotsak
* Terry Woods - zitara, kontzertina, banjoa, dultzaina, gitarra, ahotsak
* Ron Kavana - banjo, spoons, mandolin
* Siobhan Sheahan - harpa
* Brian Clarke - saxofoi ozena
* Joe Cashman - saxofoi tenorea
* Paul Taylor - tronboia
* Chris Lee - tronpeta
* Eli Thompson - tronpeta

## Kanpo estekak

* Datuak: Q1092066